
ANUNŢ
[bookmark: _Hlk161751403]Având în vedere dispozițiile H.G. nr.1336 din 28 octombrie 2022 pentru aprobarea Regulamentului – cadru privind organizarea și dezvoltarea carierei personalului contractual din sectorul bugetar plătit din fonduri publice, Complexul Sportiv Național “ Elisabeta Lipă “ Snagov organizează concurs pentru ocuparea pe perioadă nedeterminată, a funcției contractuale de execuție, vacantă, după cum urmează:

 - Asistent medical principal – 2 posturi – 0,5 normă - Serviciul Sport – Bază Sportivă, Cazare, Aprovizionare, Transport auto, Tehnic


Condiţiile de participare la concurs: 
Condițiile generale de participare la concurs sunt cele prevăzute la art. 15 din H.G. nr. 1336/2022 pentru aprobarea Regulamentului – cadru privind organizarea și dezvoltarea carierei personalului contractual din sectorul bugetar plătit din fonduri publice. Astfel, poate participa la concursul menționat anterior persoana care îndeplinește următoarele condiții:
1. are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene
1. cunoaște limba română, scris și vorbit;
1. are capacitate de muncă în conformitate cu prevederile Legii nr.53/2003 – Codul muncii, republicată, cu modificările și completările ulterioare;
1. are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
1. îndeplinește condițiile de studii, de vechime în muncă şi, după caz, alte condiții specifice potrivit cerințelor postului scos la concurs;
1. nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru candidează, cu excepția situației în care a intervenit reabilitarea;
1. nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
1. nu a comis infracțiunile prevăzute la art.1 alin.(2) din Legea nr.118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr.76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art.35 alin.(1) lit.h). 
Condiţiile specifice de participare la concursul de recrutare sunt: 
1. are școală postliceală sanitară absolvită cu diplomă ( asistent medical ), recunoscută de Ministerul Educației
1. are vechime în specialitatea funcției de minimum 5 ani
Concursul va avea loc la sediul Complexului Sportiv Național “ Elisabeta Lipă “ Snagov, strada Baza Sportivă,  nr. 48, localitatea Siliştea Snagovului, Județul Ilfov, după cum urmează:
· în data de 15.10.2026, ora 1000 – proba scrisă;
· interviul se va susține într-un termen de maximum 4 zile lucrătoare de la data susținerii probei scrise.
În vederea participării la concurs, candidații vor depune dosarele de concurs în perioada 22.09.2026 – 12.10.2026, inclusiv, între orele 8.00 – 16.00 (luni – vineri), la sediul Complexului Sportiv Național “ Elisabeta Lipă “ Snagov din localitatea Siliştea Snagovului, strada Baza Sportivă, nr.48, Județul Ilfov.
Dosarul de concurs:
Pentru înscrierea la concurs, candidații vor prezenta un dosar de concurs, care va conține următoarele documente:
a) formular de înscriere la concurs;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care să ateste nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) curriculum vitae.
Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
Copiile de pe actele prevăzute la lit. b) - e), precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.
Documentul prevăzut la lit.f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor are obligaţia de a completa dosarul de concurs cu originalul documentului prevăzut la lit.f), anterior datei de susţinere a probei scrise. 
Actele prevăzute la lit. b) – d) vor fi prezentate și în original în vederea verificării conformității copiilor cu acestea.
Calendarul de desfăşurare al concursului:
· Depunerea dosarelor de concurs de la data de 22.09.2026  până la data de 12.10.2026, inclusiv, între orele 8.00 – 16.00 (luni – vineri );
· Selecţia dosarelor de concurs 13.10.2026, ora 12.00;
· Afişarea rezultatelor selecţiei dosarelor de concurs 13.10.2026, ora 14.00;
· Depunerea eventualelor contestaţii cu privire la rezultatul selecţiei dosarelor de concurs 14.10.2026, ora 12.00;
· Soluţionarea eventualelor contestaţii cu privire la rezultatul selecţiei dosarelor de concurs 14.10.2026, ora 14.00;
· Afişarea rezultatelor la eventualele contestaţii cu privire la rezultatul selecţiei dosarelor de concurs 14.10.2026, ora 16.00;
· Desfăşurarea probei scrise 15.10.2026, ora 10.00;
· Afişarea rezultatului probei scrise  15.10.2026, ora 14.00;
· Depunerea eventualelor contestaţii cu privire la rezultatul probei scrise 16.10.2026, ora 12.00;
· Soluţionarea eventualelor contestaţii cu privire la rezultatul probei scrise 16.10.2026, ora 14.00;
· Afişarea rezultatelor la eventualele contestaţii cu privire la rezultatul probei scrise 16.10.2026, ora 16.00;
· Desfăşurarea probei interviului 19.10.2026, ora 10.00;
· Afişarea rezultatului interviului  19.10.2026, ora 14.00;
· Depunerea eventualelor contestaţii cu privire la rezultatul interviului 20.10.2026, ora 12.00;
· Soluţionarea eventualelor contestaţii cu privire la rezultatul interviului 20.10.2026, ora 14.00;
· Afişarea rezultatelor la eventualele contestaţii cu privire la rezultatul interviului 20.10.2026, ora 16.00;
· Comunicarea rezultatului final al concursului 21.10.2026, ora 16.00.
[bookmark: _Hlk203131249]                 Bibliografie:
          - Legea 69/2000 Legea educaţiei fizice şi sportului cu modificările și completările ulterioare;
          - Legea 319/2006 privind sănătatea şi securitatea în muncă;
          - Ordinul nr. 1058/2003 pentru aprobarea Normelor tehnice privind controlul medical al sportivilor, asistenţa medico-sportivă în complexurile sportive naţionale, precum şi în cantonamentele loturilor naţionale şi olimpice şi asistenţa medicală la bazele sportive în timpul desfăşurării antrenamentelor şi competiţiilor;
          -  Hotărârea nr. 25/2022 privind organizarea şi funcţionarea Ministerului Sportului; 
          - Regulamentul intern al Complexului Sportiv Naţional ,, Elisabeta Lipă’’ Snagov;
          - Regulamentul de organizare şi funcţionare al Complexului Sportiv Naţional ,, Elisabeta Lipă’’ Snagov.
        

                Tematică  :
          - Organizarea şi funcţionarea sistemului naţional de educaţie fizică şi sport în România;
        - Reguli privind protecţia, igiena şi securitatea în muncă;
          - Normele tehnice privind controlul medical al sportivilor, asistenţa medico-sportivă în complexurile sportive naţionale;
         - Principalele atribuţii ale Ministerului Sportului;
     
         - Drepturile şi obligaţiile salariaţilor, răspunderea disciplinară a angajaţilor;
         - Organizarea şi funcţionarea  Complexului Sportiv Naţional ,, Elisabeta Lipă’’ Snagov.




Relaţii suplimentare se pot obţine de la sediul Complexului Sportiv Național“ Elisabeta Lipă “ Snagov, str. Baza Sportivă, nr.48, localitatea Siliştea Snagovului, Județul Ilfov, nr. telefon 021.352.23.47 – doamna Preda Mihaela.
Prin depunerea dosarului de înscriere la concurs, concurentul își exprimă acordul pentru procesarea datelor cu caracter personal în scopul angajării.                                          
                                                DIRECTOR,
                                                                                       ADELA ALEXE
                                                                                       Întocmit,
                                                                                      Consilier,
                                                                                        Preda Mihaela












image1.png
AGENTIA NA’[IONALA PENTRU SPORT

COMPLEXUL SPORTIV NATIONAL
“ELISABETA LIPA” SNAGOV NEiiees




